અમદાવાદ: કેન્દ્ર સરકારે સોમવારે જાહેર કરેલા બજેટમાં સોના અને ડાયમંડની જ્વેલરી પર એક ટકો એક્સાઇઝ ડ્યૂટી લાદવાની જાહેરાતના પગલે દેશભરના સોના-ચાંદીના વેપારીઓ ભારે વિરોધ કરી રહ્યા છે. સરકારની આ જોગવાઇના પગલે દેશભરના અગ્રણી જ્વેલર્સ એસોસિયેશને આપેલા ત્રણ દિવસના બંધના કોલના પગલે આજથી શહેરના જ્વેલર્સ પણ ત્રણ દિવસની હડતાળ પર ઊતરી ગયા છે, જેના પગલે માણેકચોક સોના-ચાંદી બજાર સહિત સીજી રોડ અને અન્ય બજારો પણ સજ્જડ બંધ જોવા મળ્યાં છે. અમદાવાદ ઉપરાંત રાજ્યભરના જ્વેલર્સે બંધ પાળ્યો હતો.